b'\n_START_ARTICLE_\nMantova (pokrajina)\n_START_SECTION_\nZgodovinske zanimivosti\n_START_PARAGRAPH_\nNajslavnej\xc5\xa1a doba Mantove je bilo obdobje rodbine Gonzaga (1323 - 1708), ki je dosegla vi\xc5\xa1ek mo\xc4\x8di s Friderikom II. Dokler je bil mladoleten, je grofijo upravljala njegova mati Izabela Este, sposobna in izobra\xc5\xbeena \xc5\xbeenska, ki se je po sinovem prevzemu oblasti preselila v Rim. Tu je bila leta 1527 pri\xc4\x8da plenitve s strani cesarjevih landsknehtov. Edina pala\xc4\x8da, ki ni bila oropana, je bila Izabelina, in sicer iz spo\xc5\xa1tovanja do njenega tretjega sina Ferranta, ki je bil voja\xc5\xa1ki poveljnik v slu\xc5\xbebi cesarja. V Izabelino pala\xc4\x8do se je takrat zateklo preko tiso\xc4\x8d oseb, katerim so plenilci prizanesli v zameno za visoko odkupnino.'